【馬場第一攝】米高全力追趕 欄邊督操夠搶鏡
2024年05月03日 12:30
東網電視
更多新聞短片
米高在欄邊督操，動態緊張。
鄭俊偉(米高)馬房全力搶攻追數，欠5場四班以上W拿上岸，話難唔難，話易唔易，唯有盡做喇!周日賽事派7駒上陣，今朝見米高積極為賽駒備戰，7時正行到烽火台欄邊睇馬，鏡頭矚目。
焦點馬匹係第7場四班1400米件「龍之珍」，布文單跳一段身輕火旺，狀態繼續攀升，上仗初出同程跑入殿軍，3歲新馬適應能力甚快，復課後加緊操練，戰意毫無懸念。
練者唔只睇一件咁少，接住到第2場五班2000米的「喜悅一生」出試，助手單跳兩後勁道十足，剛戰贏1800米泥地彈甩對手兩個幾馬位，態況持續勇邁不凡，回師草地戰同樣啱腳法，值得追捧，米高督操完畢也甚感滿意賽駒進度，心情勁靚，轉身入烽火台搵同袍傾偈吹水，信心十足咁款。
早餐料:
第2場:6「喜悅一生」
第7場:7「龍之珍」
第11場:1「晴王」
阿藍